Vallensbæk Stationstorv

 **\* et godt sted at bo**

**Arbejdsnotat og referat fra**

afdelingsbestyrelsesmøde nr. 12 torsdag **den 11. oktober 2018 kl. 10 - 12**

Mødet blev holdt i fælleslokalet, Vallensbæk Stationstorv 3.

Referat: Peder 15. oktober 2018

Deltagere: Marianne, Gert, Peder (PC), Jørgen A, Lene og Jørgen P

Afbud: Jørgen B. (ferie)

Michael, Ejendomskontoret deltog under punktet Status igangværende og kommende projekter, som vi indledte mødet med.

Men allerførst bød PC velkommen til de to nye medlemmer af afdelingsbestyrelsen Lene og Jørgen P.

-----------------------------------------------------------------------------------------------------------------------------------------------

Status igangværende og kommende projekter sammen med Michael, Ejendomskontoret

Michael oplyste, at der var problemer med at indhente tilbud på vindue, som kan åbnes til gæsteværelset. Der er kommet tilbud på gitterlåge under trappen. Michael spørger Camilla om, hvor meget vi har "tilbage" på budget for 2018 - evt. udskydes montering til 2019, men det bliver det sikkert ikke bedre af.

Ejendomskontoret arbejder stadig med hårdhed på det bløde vand. Det er under 10, men må gerne komme lidt længere ned. Jørgen A. havde fået oplyst fra en montør, at det stadig kunne være en god ide at bruge lidt salt.

På næste afdelingsbestyrelsesmøde skal vi sætte i gang med at lave servicerammer.

1-års gennemgang er stadig ikke afsluttet. Der mangler fx at blive lavet en løsning på tilledninger (den løse ledning under overskabe) PC rykker Michael, KAB for afslutning.

Michael fortalte, at der flere steder var problemer med, at drejeknap på emhætter går løs/falder af. Det klarer Ejendomskontoret.

Vi går i gang med at indhente tilbud på gelænder i "Stormgade" og på etablering af el-scooterparkering. Vi har også bedt om tilbud på elektriske døråbnere til alle døre indtil trappeopgang. Når vi har fået tilbud, skal vi vurdere, om der er nogle af de nævnte ting, som kan gennemføres.

På afdelingsmødet blev der spurgt til lys i opgangene. Der skal være lys på hele tiden iflg. myndighederne. Lamperne dæmper ned. De er både lyd og bevægelsesstyret og vil derfor ofte tænde op. Men måske er der nogle justeringer, der skal foretages enkelte steder. Det ser Ejendomskontoret på.

Herefter sagde vi farvel og tak til Michael og fortsatte med dagsorden.

**F: Godkendelse af referat fra sidste møde.**

Arbejdsnotat og referat fra mødet den 22. august blev godkendt og underskrevet. Referatet var forinden sendt til bestyrelsen til gennemsyn.

Konstituering

Gert fortsætter som næstformand og Marianne tager sig fortsat af indsendelse af bilag.

Deltagere repræsentantskab Vallensbæk Boligselskab

Formanden er "født" medlem. Derudover fortsætter Gert som deltager i repræsentantskabet. Der er møde den 24. juni, som holdes her på Stationstorvet.

Mailadresser

Alle bestyrelsesmedlemmer gav tilladelse til, at sekretæren i KAB videregiver mailadresser til Organisationsbestyrelsen.

Forretningsorden

Forretningsorden blev underskrevet. Der var foretaget en lille ændring. Bestyrelsesmøder holdes fremover som udgangspunkt 6 -8 gange om året eller efter behov.

**F: Orientering fra formanden og følgende emner:**

Evaluering af afdelingsmødet. Der er ønske om fortsat at have en beboer, som dirigent. Næste år starter mødet tidligst kl. 17,00 af hensyn til de beboere, som stadig har et job, som skal passes.

PC orienterede kort fra Organisationsbestyrelsesmødet den 1. oktober.

Vi skal sende emner til styringsdialogmøde med Vallensbæk Kommune. Sidste år havde vi "de unge mennesker" som emne.

F: Aktuelle punkter sendt til formanden

Ingen

F: Næste møde og værter

Onsdag den 21. november kl. 10,15. Jørgen A. og Jørgen P. klarer kaffe og indkøb af forplejning.

Forslag til mødedatoer i 2019

Forslag til mødedatoer bliver fremlagt på næste møde, når der er overblik over nedenstående kalender.

F: Eventuelt

Jørgen A. stillede spørgsmål til prisen for leje af gæsteværelset, og spurgte samtidig, hvem der er stedfortræder for Marianne i forbindelse med udlejning. Lene har påtaget sig denne opgave.

Det var også under dette punkt, at vi besluttede at opgaven med kaffe, borddækning m.m. går på omgang.

Vi har stadig et hængeparti med hensyn til kriterier for genudlejning. Vi skal have fast sat et møde med Katja og Marianne V., så vi kan få konkretiseret reglerne og sat i gang med møder med interesserede fra ventelisten. Vi (PC) har en dato inden næste møde.

Kalender

2018

Mandag 12. november kl. 16. 00 Ekstra Organisationsbestyrelsesmøde i HØJ/Peder

Mandag 10. december kl. 16.00 Organisationsbestyrelsesmøde i HØJ/Peder

2019

Mandag 7. januar kl. 16 - 17 Regler, rammer og klagesagsbehandling/Peder

Mandag 25. februar kl. 16 - 19 OB-møde i Højstrupparken / Peder

Mandag 25. marts kl. 16.00 Formandsmøde - Peder ?

Mandag 8. april kl. 16 - 20 OB-møde i Højstrupparken/Peder

Lørdag 25. maj kl. 16 Formandsmøde ?

Tirsdag 11. juni kl. 16 - 20 OB-møde hos KAB/Peder

Mandag 24. juni kl. 17 - 19 Repræsentantskabsmøde i Stationstorvet - Peder og Gert

Mandag 9. september kl. 16 - 20 OB-møde i Højstrupparken/Peder

**Onsdag 18. september kl. 17.00 Afdelingsmøde Vallensbæk Stationstorv**

(Mandag 30. september kl. 16 - 19 OB-møde i Højstrupparken)

Mandag 28. oktober kl. 16 - 20 OB-møde i Højstrupparken

Tirsdag 12. november kl. 16 Formand/næstformandsmøde ?

Mandag 9. december kl. 16 - 20 OB-møde i Højstrupparken

Vallensbæk, den 15. oktober 2018

Peder

Godkendt den 21. november 2018

Marianne Johansen Gert Ehrhorn Peder Chr. Kornum

Jørgen Bresson Jørgen Anthoni Lene Kümpel

Jørgen P. Nielsen